Καταγραφή των πληθυσμών του φυτικού είδους Artemisia umbelliformis subsp. eriantha στο όρος Όλυμπος:
Creators: name: Κομνηνού, Ολυμπια Σπυρίδωνος
Publisher: name: Aristotle University of Thessaloniki
Year: 2014
Subjects: Καταγραφή πληθυσμών
Όλυμπος
Artemisia umbelliformis subsp. eriantha
Recording of populations
Olympus

description: Το taxon Artemisia umbelliformis Lam. subsp. eriantha (Ten.) Valles-Xirau &amp; Oliva Branas είναι φυτό κοινοτικού ενδιαφέροντος και περιλαμβάνεται στο Παράρτημα V της Οδηγίας 92/43/ΕΟΚ. Ωστόσο πληθυσμιακά δεδομένα, τα οποία θα αποτελέσουν τη βάση για την παρακολούθηση και διατήρησή του δεν υπάρχουν. Σκοπός της παρούσας εργασίας είναι η καταγραφή και η χαρτογράφηση των πληθυσμών της A. umbelliformis subsp. eriantha στο Όρος Όλυμπος, η χαρτογράφηση της κατανομής των επιμέρους ατόμων μέσα στον πληθυσμό, η εκτίμηση του αναπαραγωγικού δυναμικού του πληθυσμού, η μελέτη της χλωριδικής σύνθεσης της βλάστησης του πληθυσμού, ο ορισμός Τιμών Αναφοράς για τον πληθυσμό, η καταγραφή των απειλών και η εκτίμηση της κατάστασης διατήρησης του taxon. Εντοπίστηκε ένας πληθυσμός στην ευρύτερη περιοχή του Αγίου Αντωνίου και διακρίνεται σε τέσσερις επιμέρους υποπληθυσμούς, σε ασβεστολιθικούς βράχους και σε υψόμετρα μεταξύ 2665 και 2815m. Ο πληθυσμός του taxon στο όρος Όλυμπος περιλαμβάνει 908 συστάδες και έχει συνολική έκταση 2,704 m2. Ο αριθμός των συστάδων των υποπληθυσμών κυμαίνεται από 74 έως 376 και η έκταση που καλύπτουν κυμαίνεται από 270 έως 1577m2. Η κάθε συστάδα έχει κατά μέσο όρο 7,09 ανθοφόρους βλαστούς και 110,56 κεφάλια. Παρατηρήθηκε σημαντική τάση αύξησης του αριθμού των ανθοφόρων βλαστών και κεφαλίων από τις μικρότερες προς τις μεγαλύτερες συστάδες. Η χλωρίδα της περιοχής που φύεται το taxon αποτελείται από 17 taxa, κυρίως Βαλκανικά και ημικρυπτόφυτα. Τέσσερα taxa, τα Achillea ambrosiaca, Alyssum handelii, Potentilla deorum και Viola striis-notata, είναι τοπικά ενδημικά του Ολύμπου. Ωστόσο η επιμέρους χλωρίδα των τεσσάρων υποπληθυσμών διαφοροποιείται. Η συνολική εξάπλωση του taxon στην Ελλάδα είναι πιθανόν μικρότερη από την αναφερόμενη, καθώς αναζητήθηκαν χωρίς ωστόσο να εντοπιστούν οι πληθυσμοί στο όρος Γράμμος. Ο μικρός αριθμός και η χαμηλή μέση πυκνότητα συστάδων υποδεικνύει ότι ο πληθυσμός της A. umbelliformis subsp. eriantha στο όρος Όλυμπος βρίσκεται εν δυνάμει σε κίνδυνο. Η γεωγραφική εξάπλωση του taxon στην Ελλάδα είναι μικρή (απαντάται σε λιγότερες από πέντε περιοχές) και μπορεί να χαρακτηριστεί σύμφωνα με το κριτήριο D2 της IUCN ως τρωτό (vulnerable).
description: Artemisia umbelliformis Lam. subsp. eriantha (Ten.) Valles-Xirau &amp; Oliva Branas is a plant of Community interest and is included in Annex V of the Council Directive 92/43/EEC. However, population data, which will form the basis for its monitoring and conservation, are not available. The present work aims to record and map the population of A. umbelliformis subsp. eriantha on Mount Olympos, to map the distribution of individuals within the population, to estimate the reproductive potential of the population, to study the floristic composition of the vegetation along the population, to define the Reference Values for the population, to record the threats and estimate the conservation status of the taxon. One population in Agios Antonios was detected and distinguished in four subpopulations, on limestone rocks at altitudes between 2665 and 2815m. The population of the taxon includes 908 clusters and occupies a total area of 2,704 m2. The number of clusters within the subpopulations ranges from 74 to 376 clusters and the coverage varies from 270 to 1577m2. Each cluster has an average of 7.09 flowering stems and 110.56 flowering heads. A significant increase in the number of flowering stems and heads from the smaller to larger clusters was apparent. The flora of the region consists of 17 taxa, mainly Balkan endemics and hemicryptophytes. Four taxa, Achillea ambrosiaca, Alyssum handelii, Potentilla deorum and Viola striis-notata, are endemics of Olympus. However, the individual flora of the four subpopulations is differentiated. The overall expansion of the taxon in Greece is probably lower than reported, as populations were sought but not detected on Mount Grammos. The small number and the low average density of the clusters indicates that the taxon’s population on Mt. Olympus is potentially at risk. The geographical distribution of A. umbelliformis subsp. eriantha in Greece is small (occurring at fewer than five locations) and can be classified according to IUCN Criteria D2 as vulnerable.